《小重山令 与保庵话扬州湖上旧游》
清代·杜文澜

十载虹桥买醉时。携尊梅树下，说相思。三生杜牧恨来迟。

红楼外，莺老绿杨枝。

愁弄玉参差。销魂春去也，鬓丝丝。惜花心事已全非。

西风怨，惟有白鸥知。

作者简介：（1815—1881）清浙江秀水人，字小舫。入赀为县丞。官至江苏道员、署两淮盐运使。曾赞画镇压太平军，为曾国藩所倚重。有《曼陀罗阁琐记》、《采香词》、《万红友词律校勘记》、《古谣谚》、《平定粤寇记略》、《江南北大营纪事》。